|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO SAVIVALDYBĖS TARYBOS 2008 M. BIRŽELIO 27 D. SPRENDIMO NR. T-331 „DĖL CENTRALIZUOTO VAIKŲ PRIĖMIMO Į KAUNO MIESTO SAVIVALDYBĖS ĮSTEIGTŲ BIUDŽETINIŲ ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS“ PAKEITIMO**  |
| 2023 m. kovo 28 d. Nr. T-102 |
| Kaunas |

Kauno miesto savivaldybės taryba n u s p r e n d ž i a:

Pakeisti Centralizuoto vaikų priėmimo į Kauno miesto savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo grupes tvarkos aprašą, patvirtintą Kauno miesto savivaldybės tarybos 2008 m. birželio 27 d. sprendimu Nr. T-331 „Dėl centralizuoto vaikų priėmimo į Kauno miesto savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo grupes tvarkos“:

1. Pakeisti 10.1 papunkčio pirmąją pastraipą ir ją išdėstyti taip:

„10.1. Teikiama pirmenybė, atsižvelgiant į 10.2 papunkčio sąlygą, šiems vaikams:“.

2. Pakeisti 10.2 papunktį ir jį išdėstyti taip:

„10.2. Vadovaujamasi nuostata, kad vaiko ir jo tėvų (įtėvių, globėjų) deklaruota gyvenamoji vieta turi būti Kauno mieste (išskyrus 10.1.2 ir 10.1.7 papunkčius). Pirmiausia į eilę įtraukiami vaikai, turintys pirmenybę pagal Aprašo 10.1.1, 10.1.2, 10.1.3, 10.1.4 ir 10.1.5 papunkčius. Toliau eilė sudaroma taip: į eilę įtraukiama po vieną vaiką, turintį pirmenybę pagal Aprašo 10.1.6–10.1.11 papunkčius, ir vaiką, neturintį pirmenybės. Toliau eilės sudarymas kartojamas tokia pačia tvarka.“

3. Pakeisti 10.3 papunktį ir jį išdėstyti taip:

„10.3. Į laisvas vietas gali būti priimami vaikai ir iš kitų savivaldybių. Pirmenybė patekti į ikimokyklinio ugdymo grupių laisvas vietas teikiama vaikams iš tų savivaldybių, kurios yra sudariusios išlaidų už ugdymo sąlygų tenkinimą kompensavimo sutartis su Savivaldybe.“

|  |  |
| --- | --- |
| Savivaldybės meras | Visvaldas Matijošaitis |